Flestir hafa eflaust heyrt orðrómana um það að hertogahjónin Meghan og Harry íhugi nú að afsala sér hertogatigninni svo þau geti hætt störfum fyrir bresku krúnuna og konungsfjölskylduna . Í tilefni af þeim tók PerezHilton saman sjö hluti , í léttri umfjöllun , um það sem þau geti gert hætti þau þessu brasi . Líkt og Fréttablaðið hefur greint frá komust orðrómarnir á kreik eftir að fréttir bárust af því að Elísabet Bretlandsdrottning hefði kallað parið á sinn fund . Henni hefði mislíkað það hve opinskátt þau hefðu talað um sambönd sín við aðra fjölskyldumeðlimi í nýlegri heimildarmynd . Eins og fram hefur komið hefur parið átt nokkuð erfitt uppdráttar að undanförnu vegna hispurslausrar umfjöllunar breskra götublaða . Voru viðtölin í heimildarmyndinni viðbrögð við því en Harry gaf sig til að mynda á dögunum og ákvað að stefna einu götublaðanna fyrir birtingu á bréfum hertogaynjunnar . Það er ástæða fyrir því að stjórnmálamenn sem eru hættir segja sögu sína eftir að ferlinum lýkur . Án greiðslna fyrir störf sín fyrir konungsfjölskylduna munu hertogahjónin ( fyrrverandi ? ) þurfa á fjárhagslegri innspýtingu að halda . Þau gætu auk þess unnið að verkinu saman , heima með Archie . Þá yrði lesturinn augljóslega magnaður , með allskyns upplýsingum innan hallarinnar sem mögulega hafa aldrei komið upp á yfirborðið áður . Parið hefur séð margt og gæti sagt frá ansi mörgu . Fréttablaðið / Getty Farið í stjórnmál Hertogahjónin eru meðal vinsælustu opinberra persóna í heiminum . Enginn , hvorki Kate né William eða nokkur annar kemst með hælana þar sem þau hafa fæturna hvað varðar vinsældir . Meghan gæti þannig boðið sig fram til embættis Bandaríkjaforseta , enda með bandarískan ríkisborgararétt . Þá gætu þau bæði loksins tjáð sig um pólitísk álitaefni . Hver vill ekki vita hvað Harry finnst um Brexit ? Meghan hefur fyrir löngu sýnt fram á að hún lætur álitaefni sig varða meðal annars með baráttu sinni fyrir réttindum hinna ýmsu minnihlutahópa . Framboð yrði negla en auðvitað gæti Harry líka boðið sig fram til breska þingsins . Hitt hlýtur þó að teljast meira spennandi . Farið aftur í leiklistina Meghan öðlaðist auðvitað frægð líkt og allir vita fyrir leik sinn sem lögfræðingurinn Rachel í bandarísku þáttunum Suits . Hún gæti tekið þátt í þeim að nýju eða glænýrri seríu . Hún gæti líka leikið í Netflix mynd um bandarískar konur sem giftast prinsum . Harry hefur reyndar litla reynslu af leiklist . Hann hefur samt látið sér bregða fyrir í einni vinsælustu mynd allra tíma , Star Wars The Last Jedi , þar sem hann birtist sem stormsveitarmaður . Fólk hefur hafið ferilinn á ómerkilegri hlutum . Meghan ásamt meðleikara sínum fyrrverandi Patrick J. Adams í Suits . Fréttablaðið / Skjáskot Farið í íþróttir Harry lítur fjandi vel út á hesti þegar hann spilar bresku íþróttina póló , eða reiðknattleik . Við höfum engar upplýsingar um það hversu góður hann er samt og einungis þeir allra bestu geta grætt pening . Harry stofnaði hins vegar Invictus leikana árið 2014 og gæti haldið áfram að styðja við bakið á þeim ef hann myndi afsala sér hertogatigninni . Þá er Meghan mikil áhugakona um tennis og mætir reglulega á tennisleiki . Sást meðal annars um árið á Wimbledon með meintri óvinkonu sinni og svilkonu Kate Middleton . Hún er líka góðvinkona Serenu Williams og gæti eflaust fengið leiðsögn hjá henni í upphafi ferilsins . Hertogahjónin eru bæði fjallmyndarleg og ættu eflaust einfalt með að verða fyrirsætur . Sjá um að auglýsa hinar ýmsu vörur og taka þátt í markaðsherferðum fataframleiðanda . Eftir þeim báðum er hvorteðer nú þegar tekið og flest götublöðin gera sér oft mikinn mat úr því hvernig þau klæða sig . Það yrði ekki meiriháttar breyting fyrir hvorugt þeirra , enda vinsæl og skemmtileg . Harry er sjarmatröll í póló . Fréttablaðið / Getty Meghan ásamt þeim Serenu Williams og Hönnuh Davis . Fréttablaðið / Getty Í umfjöllun PerezHilton er tekið fram að hér sé sennilega ekki á ferðinni raunverulegur valkostur . Tæknilega séð væri hertogahjónunum þó frjálst að hefja feril í klámmyndagerð , ef þau svo óskuðu . Gætu jafnvel kallað sig hertogann og hertogahjónin af SusSEX . Eða þannig . Vinsælustu sjónvarpsþættir veraldar um þessar mundir eru raunveruleikaþættir . Þættir eins og Keeping Up With The Kardashian hafa verið vinsælir um árabil . Líklegt verður að teljast að bresku götublöðin muni ekki hætta að sýna þeim áhuga jafnvel þó þau afsali sér hertogatigninni . Þau geta því stýrt umfjöllun um sig sjálf ef þau henda í eina raunveruleikaþáttaseríu . Rétt eins og Kim og Kayne gera eflaust listilega vel eins og sýndi sig þegar rifrildi þeirra frá því í maí á þessu ári fór í loftið og sendi internetið á hliðina . Þau gætu líka boðið hálfsystur Meghan , Samönthu Grant ( sem tók sér nafnið Samantha Markle eftir trúlofun systur sinnar ) að vera með og hún gæti orðið einskonar skúrkur þáttarins .